Šumné
Šumné – to je prenájom kvalitného, lokálneho a udržateľného oblečenia. Našou misiou je prispievať k pozitívnej zmene v módnom priemysle, podporovať lokálnych dizajnérov a udržateľné obliekanie prostredníctvom cirkulárnej ekonomiky.
Náš projekt funguje na princípoch cirkulárnej ekonomiky. Znamená to, že oblečenie po použití neskončí na skládke odpadu či v spaľovni, ale zostáva v "obehu". Lokálne slovenské značky, ktoré vyrábajú oblečenie v duchu slowfashion si budete môcť prenajať na rôzne obdobie. Keď sa vám kúsok zunuje, jednoducho ho vrátite a my vám pošleme ďalší zaujímavý model podľa výberu. Ten pôvodný kúsok riadne vyčistíme, ošetríme a poputuje ku ďalšiemu zákazníkovi.
A tak ďalej, dokolečka dokola.
Keď sa odev časom stane nenositeľným alebo sa nenávratne poškodí, poputuje na recykláciu – ak to bude možné, tak ho upcyklujeme (prešijeme/upravíme na nový model, ktorý znova pošleme do "obehu") alebo ho posunieme do firiem, ktoré z textilného odpadu vyrábajú izolácie pre budovy či iné produkty.
Momenátlne máme dohodnutú spoluprácu s BIELA, Bagbet, DoneeTheLabel a i.